રોઈટર્સના સર્વે મુજબ 44 દેશો પૈકી 70 ટકા દેશોમાં આર્થિક વૃદ્ધિદર હાલ ટોચના સ્તરે પહોંચી ગયો છે. એચએસબીસીના ગ્લોબલ ચીફ ઈકોનોમિસ્ટ જેનેટ હેન્રીએ કહ્યું હતું કે ‘હાલમાં વૈશ્વિક અર્થતંત્રમાં સરળ ડાયનેમિક ચાલી રહ્યું છેઃ અમેરિકામાં તેજી છે, બાકીના મોટાભાગના દેશોમાં નરમાઈ છે કે સ્થગિતતા આવી ગઈ છે. આ પરસ્પર વિરોધાભાસી ચિત્રને કારણે અનેક ઈમર્જિંગ માર્કેટ્સમાં પરિસ્થિતિ સારી નથી. અમેરિકન ફેડરલ રિઝર્વ અમેરિકન અર્થતંત્રમાં વધુ પડતો ઉન્માદ ન સર્જાય તે માટે વ્યાજના દર વધારી રહી છે, જેને કારણે અન્ય દેશો કે જ્યાં નાણાકીય સ્થિતિ કપરી છે અને વ્યાપાર અંગે ચિંતા વધી છે તેના પ્રયાસ નબળા કરી રહી છે.